.td_uid_2_614d72f850330_rand.td-a-rec-img{text-align:left}.td_uid_2_614d72f850330_rand.td-a-rec-img img{margin:0 auto 0 0} Il-Fondazzjoni Daphne Caruana Galizia nediet il-Public Interest Litigation Network (PILN) – l-ewwel inizjattiva non-governattiva li tagħti iktar aċċess għal ġustizzja. L-għan ta' din l-inizjattiva hu li jkun hemm iktar għarfien dwar is-sistemi legali bbażati fuq is-saltna tad-dritt (rispett lejn il-liġi) u r-rispett tad-drittijiet tal-bniedem, kif ukoll li tistabbilixxi preċedenti li jinfluwenzaw il-liġijiet nazzjonali u l-politika. Fi stqarrija, il-Fondazzjoni qalet li bħala parti mill-ġlieda għat-tisħiħ tal-aċċess għall-ġustizzja f'Malta, il-PILN se tesplora l-użu ta' diversi mekkaniżmi legali, kemm nazzjonali, kif ukoll internazzjonali, li jassiguraw li l-istat u l-individwu jkunu responsabbli għall-azzjonijiet tagħhom. Irrimarkat li dan se tagħmlu billi titratta każijiet relatati ma': Vittmi ta' diskriminazzjoni Ksur ta' drittijiet umani Abbuż ta' poter Kollużjoni tal-istat f'attività kriminali Il-kumitat tal-PILN huwa mmexxi minn Kumitat ta' Governanza ta' ħames membri: Martina Farrugia, Justin Borg Barthet, Eve Borg Constanzi, Michael Camilleri u Sarah Farrugia. Avukati u kumpaniji legali oħra li ngħaqdu mal-PILN huma Christina Bellizzi, Claire Bonello, Matthew Cutajar, Giuseppe Giovanni Gatt, Cedric Mifsud, Alain Muscat, Tim Spiteri, David Zahra, Mifsud & Mifsud, Muscat Mizzi Advocates u Fenech & Fenech Advocates. Il-PILN hija ffinanzjat mill-Iżlanda, il-Liechtenstein, u n-Norveġja permezz tal-EEA Grants Active Citizens Fund, li huwa operat f'Malta minn SOS Malta. L-għan ta' dawn il-fondi hu li jikkontribwixxu għal 'Ewropa iżjed ġusta, kemm minn aspett soċjali, kif ukoll minn dak ekonomiku'. Il-proġett PILN huwa implimentat mill-Fondazzjoni Daphne Caruana Galizia. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_614d72f8507bf_rand.td-a-rec-img{text-align:left}.td_uid_3_614d72f8507bf_rand.td-a-rec-img img{margin:0 auto 0 0}